**Informatii despre atestatul de Studii Complementare Electrofiziologie Cardiaca Interventionala.**

Atestatul **se adreseaza** medicilor specialisti cardiologi si este **organizat de** UMF Carol Davila Bucuresti/Adresa: Strada Dionisie Lupu nr. 37, Sector 2, București. Cod poștal: 020021 Telefon: +4021 3180719, +4021 3180721, +4021 3180722.

**Inscrieri**: Detalii cu privire la conditiile de inscriere se pot obtine la: Departamentul de Pregatire Postuniversitara si Educatie Medicala Continua al UMF Carol Davila Bucuresti

NB Pentru inscriere, pe langa documentele solicitate de Departamentul Postuniversitar, solicitantii trebuie sa obtina **acordul prealabil al responsabilului din centrele de pregatire si pe cel al responsabililor nationali**

**Responsabili nationali**: Conf Dr Calin Siliste SL Dr Radu Vatasescu

**Durata pregatirii:** 1 an intre 1 ian si 31 dec 2019 constand in pregatire practica zilnica si doua module de curs pe parcursul perioadei de pregatire.

**Programul de pregatire practica se poate desfasura in urmatoarele centre (responsabilii locali mentionati):**

UMF „Carol Davila” Bucuresti / Spitalul Universitar de Urgenta Bucuresti / Conf. Dr. Calin Siliste

UMF „Carol Davila” Bucuresti / Spitalul Clinic de Urgenta Bucuresti / S.L. Dr. Radu Vatasescu

UMF „Iuliu Hatieganu” Cluj / Spitalul Clinic de Recuperare Cluj Napoca / Dr. Radu Rosu

UMF „Gr.T.Popa” Iași / Institutul de Boli Cardiovasculare "Prof. Dr. George I.M. Georgescu Iași / Dr. Mihaela Grecu

UMF „Victor Babes” Timișoara / Institutul de Boli Cardiovasculare Timișoara / Conf. Dr. Dragos Cozma

UMF Tg. Mureș /Institutul de Urgenta pentru Boli Cardiovasculare și Transplant Tg. Mureș/Prof. Dr. Dan Dobreanu

UMF ,,Carol Davila" Bucuresti / Spitalul Clinic Colentina / Dr. Alexandru Deutsch

**Procedura de obtinere a competentei de catre medici care au deja experienta in domeniu** si care nu au fost inclusi pe lista lectorilor acreditati , in forma agreata de MS

1. **Medicii care au efectuat pregatirea in Romania sau in strainatate,** in centre cu structura organizatorica si activitatea similara cu centrele acreditate din Romania, vor beneficia de recunoastere in baza dovezii ca **au profesat cel putin un an ca medic specialist, efectuand in calitate de operator independent, standardul de proceduri prevazute de curricula nationala de pregatire a atestatului**, prin log-book validat de conducerea centrului/centrelor in care s-a efectuat pregatirea si de catre conducerea unitatilor sanitare respective. Acesti medici, pe baza recunoasterii activitatii, **se vor putea inscrie direct la examenul de obtinere a atestatului de studii complementare (probele teoretica si practica), fara a mai urma pregatirea cu durata de 1 an a programului;**
2. Medicii specialisti sau primari, **care pot face dovada de Certificare europeana a atestatului de studii complementare se vor putea prezenta la examenul de obtinere a atestatului de studii complementare numai pentru sustinerea probei practice**, cu nota de la Certificarea Europeana, examenul european fiind considerat suficient, valid si echivalent de catre responsabilii programului atestatului de studii complementare;
3. Medicii specialisti sau primari, **care au obtinut certificate de Competente in domeniul atestatelor de studii complementare in Electrofiziologie cardiaca Interventionala in alte state,** **vor furniza date despre curricula de pregatire in baza careia s-a acordat competenta respectiva,** din care sa rezulte durata de pregatire, standardul de proceduri efectuate si modalitatea de evaluare finala. **In situatia echivalentei acestora** cu durata de pregatire, standardul de proceduri efectuate si modalitatea de evaluare finala prevazute de curricula programului din Romania posesorilor acestor certificate de competente **li se vor echivala certificatele** astfel obtinute cu atestatul de studii complementare **la propunerea responsabililor nationali ai programelor de pregatire.**